  Майя Бывальцева Ижкарын Приволжск федерал округысь дышетскисьёслэн Х тол спартакиадазы улсын куасэн бызьылонъя ӵошатсконъёс ортчизы. Удмуртилэн командаез нырысетӥ инты басьтӥз. Со сярысь «ВКонтакте» мерлыко вотэсысь «Лыжные гонки Удмуртии» огинын ивортэмын. Удмуртиысь пиналъёс куинь зарни, кык азвесь но кык бронза медальёс утӥзы Екатерина Балобанова 5 иськеме эркын амалэн бызьылонын но эркын амалэн спринтын вормиз. Озьы ик нылъёслэн командазы (Арина Перевозчикова, Екатерина Балобанова, Анита Алексеева, Яна Блинова) эстафетаын нырысетӥ луиз. 10 иськеме классика амалэн бызьылонын Екатерина Балобанова азвесь медаль утӥз. Эстафетаын пиослэн командазы (Денис Поторочин, Данил Корепанов, Евгений Вахрушев, Виктор Иванов) кыкетӥ инты басьтӥз. Со сяна, эркын амалэн спринтын бронза медальёс утӥзы Денис Поторочин но Арина Перевозчикова.  Тодэ вайытом, азьвылгес Удмуртиысь юниоръёс куасэн бызьылонъя огъяросси ӵошатсконъёсын вормисьёс пӧлы сюризы.     Тегъёс: Спорт Ижкар Удмуртия ПФО пиналъёс куасэнбызьылон куас Спартакиада 100ар  